

UZNESENIE VLÁDY SLOVENSKEJ REPUBLIKY

**č. 978**

z 10. októbra 2001

**k návrhu Národnej stratégie trvalo udržateľného rozvoja**

|  |  |
| --- | --- |
| Číslo materiálu: | 6580/2001 |
| Predkladateľ: | podpredseda vlády P. Csáky – predseda Rady vlády SR pre trvalo udržateľný rozvoj |

**Vláda**

**A. schvaľuje**

A.1. návrh Národnej stratégie trvalo udržateľného rozvoja s pripomienkami prijatými na rokovaní vlády (ďalej len „NSTUR“);

**B. poveruje**

**predsedu vlády**

B.1. predložiť NSTUR do Národnej rady SR,

**podpredsedu vlády P. Csákyho**

B.2. odôvodniť NSTUR v Národnej rade SR;

**C. ukladá**

**podpredsedovi vlády I. Miklošovi**

C.1. uplatňovať zámery, priority a ciele NSTUR v koncepciách hospodárskeho rozvoja SR, osobitne v Stratégii novej ekonomiky SR

*rok 2004*

**ministrovi hospodárstva**

C.2. rozpracovať zámery, priority a ciele NSTUR v rámci aktualizácie Spoločnej koncepcie lesníckej a drevárskej politiky produkcie, spracovania a využívania dreva

*rok 2004*

C.3. rozpracovať zámery, priority a ciele NSTUR v rámci aktualizácie Rozpracovania priemyselnej politiky SR vo vybraných odvetviach spracovateľského priemyslu

*rok 2004*

C.4. rozpracovať zámery, priority a ciele NSTUR v rámci aktualizácie Priemyselnej politiky

*rok 2005*

C.5. rozpracovať zámery, priority a ciele NSTUR v rámci aktualizácie Energetickej politiky SR a Surovinovej politiky SR

*rok 2005*

C.6. rozpracovať zámery, priority a ciele NSTUR v rámci aktualizácie Národného programu rozvoja cestovného ruchu

*rok 2005*

**ministrovi pôdohospodárstva**

C.7. vypracovať návrh nového zákona o lesoch v intenciách NSTUR

*rok 2002*

C.8. vypracovať návrh nového zákona o poľovníctve v intenciách NSTUR

*rok 2002*

C.9. vypracovať návrh novely zákona o ochrane poľnohospodárskeho pôdneho fondu v intenciách NSTUR

*rok 2003*

C.10. rozpracovať zámery, priority a ciele NSTUR v súlade so systémom a nástrojmi štrukturálnej politiky podľa systému EÚ

*rok 2004*

C.11. dopracovať zámery, priority a ciele NSTUR nepremietnuté do schválenej Koncepcie agrárnej a potravinovej politiky v jej aktualizácii

*rok 2004*

C.12. dopracovať zámery, priority a ciele NSTUR nepremietnuté do schválenej Koncepcie vodohospodárskej politiky v jej aktualizácii

*rok 2004*

C.13. dopracovať zámery, priority a ciele NSTUR nepremietnuté do schválenej Koncepcie lesníckej politiky v jej aktualizácii

*rok 2004*

**ministrovi práce, sociálnych vecí a rodiny**

C.14. rozpracovať zámery, priority a ciele NSTUR v rámci Národného programu sociálnej ochrany

*rok 2003*

C.15. rozpracovať zámery, priority a ciele NSTUR v rámci Národného programu boja proti chudobe a sociálnemu vylúčeniu

*rok 2003*

C.16. vypracovať návrh zákona o sociálnoprávnej ochrane, sociálnej prevencii a náhradnej starostlivosti v intenciách NSTUR

*rok 2003*

C.17. rozpracovať zámery, priority a ciele NSTUR v rámci aktualizácie Národného plánu zamestnanosti a implementácie európskych zásad zamestnanosti

*rok 2004*

**ministrovi školstva**

C.18. rozpracovať zámery, priority a ciele NSTUR v rámci Vytvorenia podmienok na multikulturálne vzdelávanie a to nielen zabezpečením vzdelávania sa v materinskom jazyku, ale aj zahrnutím do multikulturálnych osnov vo všeobecne záväzných právnych predpisoch

*rok 2002*

C.19. rozpracovať zámery, priority a ciele NSTUR v Stratégii informatizácie SR a akčného plánu realizácie stratégie,

C.20. vypracovať návrh zákona o vzdelávaní v intenciách NSTUR

*rok 2002*

C.21. rozpracovať zámery, priority a ciele NSTUR v rámci Vytvorenia a uplatňovania princípov a mechanizmov pre úspešné vzdelávanie detí a mládeže zo sociálne znevýhodneného prostredia

*rok 2004*

C.22. rozpracovať zámery, priority a ciele NSTUR v rámci aktualizácie Koncepcie štátnej vednej a technickej politiky do roku 2005

*rok 2005*

**ministrovi výstavby a regionálneho rozvoja**

C.23. rozpracovať zámery, priority a ciele NSTUR v aktualizácii Národného plánu regionálneho rozvoja

*rok 2003*

**ministrovi zdravotníctva**

C.24. rozpracovať zámery, priority a ciele NSTUR v rámci aktualizácie Akčného plánu pre životné prostredie a zdravie obyvateľov SR

*rok 2005*

C.25. rozpracovať zámery, priority a ciele NSTUR v rámci aktualizácie Štátnej politiky zdravia

*rok 2005*

**ministrovi životného prostredia**

C.26. vypracovať návrh nového zákona o ovzduší v intenciách NSTUR

*rok 2002*

C.27. vypracovať návrh zákona o obaloch a odpadoch z obalov v intenciách NSTUR

*rok 2002*

C.28. vypracovať návrh zákona o environmentálnom označovaní výrobkov v intenciách NSTUR

*rok 2002*

C.29. vypracovať návrh zákona o schéme environmentálne orientovaného riadenia a auditu v intenciách NSTUR

*rok 2002*

C.30. zabezpečiť aktualizáciu Národného environmentálneho akčného programu v intenciách NSTUR

*rok 2003*

C.31. vypracovať návrh zákona o priestorovom plánovaní a návrh novely zákona o stavebnom poriadku v intenciách NSTUR

*rok 2004*

**ministrovi kultúry**

C.32. rozpracovať zámery, priority a ciele NSTUR do dlhodobej Stratégie rozvoja kultúry a koncepcií rozvoja jej jednotlivých oblastí

*rok 2003*

**ministrovi spravodlivosti**

C.33. vypracovať návrh Rekodifikácie základných občianskoprávnych noriem (Občiansky zákonník, Občiansky súdny poriadok) v intenciách NSTUR

*rok 2003*

C.34. vypracovať návrh Rekodifikácie základných trestnoprávnych noriem (Trestný zákon, Trestný poriadok) v intenciách NSTUR

*rok 2003*

C.35. vypracovať návrh Rekodifikácie občianskeho práva hmotného a procesného v intenciách NSTUR

*rok 2003*

C.36. vypracovať návrh Rekodifikácie medzinárodného práva súkromného a procesného v intenciách NSTUR

*rok 2003*

**predsedovi Štatistického úradu SR**

C.37. v súlade s Programom štátnych štatistických zisťovaní zabezpečiť vyhodnocovanie štatistických ukazovateľov NSTUR

*rok 2002 a každoročne*

**prednostom krajských úradov**  
**prednostom okresných úradov**

C.38. rozpracovať zámery, priority a ciele NSTUR v rámci regionálnych a lokálnych AGEND 21, Akčných plánov trvalo udržateľného rozvoja a v aktualizovaných regionálnych operačných plánoch

*rok 2003*

**D. odporúča**

**predsedovi Slovenskej akadémie vied**

D.1. v súčinnosti s ministrom školstva podieľať sa na rozpracovaní zámerov, priorít a cieľov NSTUR v rámci aktualizácie Koncepcie štátnej vednej politiky do roku 2005

*rok 2005.*

**Vykonajú:** predseda vlády

podpredseda vlády P. Csáky

minister hospodárstva

minister pôdohospodárstva

minister práce, sociálnych vecí a rodiny

minister školstva

minister výstavby a regionálneho rozvoja

minister zdravotníctva

minister životného prostredia

minister spravodlivosti

minister kultúry

predseda Štatistického úradu SR

prednostovia krajských úradov

prednostovia okresných úradov

**Na vedomie:** predseda Slovenskej akadémie vied